Document ID: 32007R1175

UREDBA KOMISIJE (ES) št. 1175/2007
z dne 8. oktobra 2007
o odstopanju od Uredbe (ES) št. 1623/2000 o določitvi podrobnih izvedbenih pravil za Uredbo (ES) št. 1493/1999 o skupni ureditvi trga za vino ob upoštevanju tržnih mehanizmov
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (ES) št. 1493/1999 z dne 17. maja 1999 o skupni ureditvi trga za vino (1) in zlasti člena 33 Uredbe,
ob upoštevanju naslednjega:
(1)
Člen 27(3) Uredbe (ES) št. 1493/1999 določa, da morajo vse fizične ali pravne osebe ali skupine oseb, ki proizvajajo vino, dobaviti v destilacijo vse stranske proizvode, ki nastanejo pri proizvodnji vina.
(2)
V Uredbi Komisije (ES) št. 1623/2000 (2) so določena pravila za izvajanje te obveznosti destilacije, v njenem členu 49 pa nekatere možnosti odstopanja.
(3)
Kljub temu da je Madžarska že sprejela ukrepe, zmogljivosti destilarn v tej državi članici očitno še vedno ne zadoščajo za destilacijo vseh stranskih proizvodov. Madžarski je zato treba dovoliti, da izključi določene kategorije proizvajalcev iz obveznosti destilacije stranskih proizvodov, ki nastanejo pri proizvodnji vina.
(4)
Da se omogoči uporaba odstopanja, odobrenega Madžarski, v celem vinskem letu, se ta uredba začne uporabljati od 1. avgusta 2007.
(5)
Ukrepi, predvideni s to uredbo, so v skladu z mnenjem Upravljalnega odbora za vino -
SPREJELA NASLEDNJO UREDBO:
Člen 1
Z odstopanjem od člena 49(4)(a) Uredbe (ES) št. 1623/2000 lahko Madžarska za vinsko leto 2007/2008 predvidi, da lahko proizvajalci, ki v svojih prostorih proizvedejo največ 500 hl, izpolnijo obveznost dobave stranskih proizvodov v destilacijo z umikom teh proizvodov pod nadzorom.
Člen 2
Ta uredba začne veljati na dan objave v Uradnem listu Evropske unije.
Uporablja se od 1. avgusta 2007.
Ta uredba je v celoti zavezujoča in se neposredno uporablja v vseh državah članicah.
V Bruslju, 8. oktobra 2007

Labels: 18
17
15
6